மாவட்ட ஆசிரியர் கல்வி மற்றும் பயிற்சி நிறுவனம், இந்தியா

மாவட்ட ஆசிரியர் கல்வி மற்றும் பயிற்சி நிறுவனம் (District Institute of Education and Training -DIET) என்பது இந்தியாவின் தேசிய கல்விக் கொள்கை 1986-இன் பரிந்துரைப்படி  ஆசிரியர்களுக்கு பணி முன் பயிற்சி மற்றும் பணியிடைப் பயிற்சியை அளிக்கவும்  மேம்படுத்தவும் இந்தியாவின் அனைத்து மாவட்டங்களிலும் ஏற்படுத்தப்பட்ட நிறுவனம் ஆகும்.

முக்கியத்துவம் 
தரமான கல்வி மற்றும் திறன் மிக்க ஆசிரியர்களின் தேவை மற்றும் முக்கியத்துவத்தை  தேசிய கல்வி ஆணையம் (1964-66) வலியுறுத்தியது. தேசிய கல்விக் கொள்கை 1986 மற்றும் தேசிய செயல் திட்டம் 1992 ஆகியவை ஆசிரியர் கல்வியை மேம்படுத்த  மாவட்ட அளவில் ஒரு நிறுவனம் ஏற்படுத்துவதன் அவசியத்தை வலியுறுத்தியதன் காரணமாக மாவட்ட ஆசிரியர் கல்வி மற்றும் பயிற்சி நிறுவனங்கள் அமைக்கப்பட்டன.

நிர்வாகம்
இந்தியாவின் அனைத்து மாநிலங்களிலும் உள்ள மாநில கல்வியியல் மற்றும் பயிற்சி நிறுவனம் கீழ் மாவட்ட ஆசிரியர் கல்வி மற்றும் பயிற்சி நிறுவனங்கள் செயல்படுகின்றன. இவற்றின் நிர்வாகத்தை இந்திய மனித வள மேம்பாட்டு அமைச்சகத்தின் கீழ் செயல்படும் தேசிய ஆசிரியர் கல்வி மற்றும் பயிற்சி நிறுவனம் (NCERT) ஒருங்கிணைக்கிறது.

செயல்பாடுகள் 
 இரண்டாண்டு ஆசிரியர் கல்வி பட்டய படிப்பினை நடத்துதல்
 மாவட்ட அளவில் ஆசிரியர்களுக்கு பணியிடை பயிற்சியை அளிக்கிறது
 மாவட்ட அளவில் ஆசிரியர்களுக்கான பயிற்சியினை திட்டமிடுதல் செயலாக்குதல்
 ஆசிரியர் கல்வியில் ஆய்வுகளை மேற்கொள்ளுதல்
 மாவட்ட அளவில் கல்விப்பணிகளை மேம்படுத்துதல் மற்றும்
 கல்வி புள்ளிவிவரங்களை சேகரித்தல்

தமிழ்நாட்டில் ஆசிரியர் கல்வி மற்றும் பயிற்சி நிறுவனங்களின் துவக்கம்
தமிழ்நாட்டில் ஒவ்வொரு மாவட்டத்திற்கு ஒன்று வீதம் 32 மாவட்ட ஆசிரியர் கல்வி மற்றும் பயிற்சி நிறுவனங்கள் செயல்பட்டு வருகின்றன.இவை பல்வேறு காலகட்டங்களில்  பின்வருமாறு துவக்கப்பட்டுள்ளது.

தமிழ்நாட்டில் ஆசிரியர் கல்வி மற்றும் பயிற்சி நிறுவனங்களின் பட்டியல் 

ஆசிரியர் கல்வி மற்றும் பயிற்சி நிறுவனம் 7 துறைகளைக் கொண்டு இயங்கி வருகிறது.

மேற்கோள்கள்

இந்தியாவில் கல்வி
தமிழ்நாட்டுக் கல்வி நிலையங்கள்
புதுக்கோட்டை மாவட்ட ஆசிரியர்கள் தொடங்கிய கட்டுரைகள்